open-index/open-wikipedia-markdown huggingface dataset:
Greta Solfall

**Greta Johanne Solfall** (født 25. juni 1959) er en norsk lokalpolitiker (Fremskrittspartiet) som fra høsten 2011 er hun varaordfører i Meløy kommune. Hun er medlem av kommunestyret 2019-2023.

I perioden 2009–2013 var hun femte vararepresentant til Stortinget for Nordland Frp, og i perioden 2013–2017 er hun andre vararepresentant. I 2016 ble hun politisk rådgiver for fiskeriminister Per Sandberg.

Solfall er utdanna sveiser med ti års fartstid innen offshoreindustri. Etter en trafikkulykke omskolerte hun seg til helsefagarbeider, og seinere til naturterapeut. Hun gikk så tilbake til industrien og jobba tretten år hos solcelleprodusenten ScanWafer, seinere Rec Wafer Multi Glomfjord.

## Referanser


## Kilder
* «Finner kraft i røft landskap», *Mitt Meløy* november 2011; besøkt 14. juni 2013.
* Biografi på Stortingets nettsted; besøkt 14. juni 2013.
* TV2s velgerguide; besøkt 14. juni 2013.

## Eksterne lenker
*
Frode Staurset

**Frode Erling Staurset** (født 17. desember 1968) er en norsk lokalpolitiker og offiser. Han representerer Fremskrittspartiet, og fra høsten 2011 -2015 var han varaordfører i Lødingen kommune. Staurset har i mange år vært sentral i arbeidet med å anerkjenne veteraner i Lødingen kommune. Han har også lagt ned en innsats for å identifisere og anerkjenne krigsseilere fra Lødingen. 

Staurset er ansatt i Forsvaret, og tjenestegjør for tiden som kommandør og sjef for J1 ved FOH. I perioden 2021-2024 var han sjef for rekruttskolen KNM Harald Haarfagre. Han har tidligere tjenestegjort som kommandørkaptein ved Forsvarets operative hovedkvarter og vært sjef for Marinens logistikk våpen( MARCSS) Under kommunevalgkampen i 2011 arbeidet han som FN-observatør i Sudan. Han ble dekorert med Forsvarets innsatsmedalje i 2018 for hendelser i Abyei, Sudan i 2011. Han har også tjeneste fra Afghanistan i 2006. 

Dekorasjoner:  Forsvarsmedaljen, Forsvarets innsatsmedalje, Forsvarets medalje for internasjonale operasjoner, Operasjonsmedaljen Afghanistan, vernedyktighetsmedaljen med 3 stjerner, UNMIS-medaljen med 2 tall, NATOs medalje for Afghanistan ,Nimjegenmedaljen og Forsvarets medalje for feltidrett

## Referanser


## Kilder
* «FN-soldat driver valgkamp fra Sudan», NRK Nordland 15. juli 2011; besøkt 14. juni 2013.
* «Ny ordfører i Lødingen», *Harstad Tidende* 22. september 2011; besøkt 14. juni 2013.
* TV2s velgerguide; besøkt 12. juni 2013.
John Hempel

**John Odvar Hempel** (født 1968) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Sortland kommune.

Hempel jobber som verkstedleder ved Bil i Nord As på Sortland.

## Kilder

* «Sortland har fått ny ordfører», *Bladet Vesterålen* 20. oktober 2011; besøkt 14. juni 2013.
* TV2s velgerguide; besøkt 14. juni 2013.
Anni Skogman

**Anni Skogman** (født 9. februar 1963 i Moss) er en norsk lokalpolitiker. Hun representerer Fremskrittspartiet, og fra høsten 2011 til høsten 2015 var hun varaordfører i Tromsø kommune. Hun har vært medlem av kommunestyret siden 2003. I perioden 2007–2011 var hun også medlem av Troms fylkesting.

Skogman er styreleder i Fremskrittspartiets Studieforbund og tidligere leder i Tromsø FrP.

Hun er utdannet frisør med mesterbrev. I tillegg til varaordførervervet arbeider hun som selger og opplæringskonsulent i frisørbransjen.

## Referanser


## Kilder
* Informasjon på Tromsø kommunes nettsted; besøkt 15. juni 2013.
* «– Jeg er hjemme nå», *Fremskritt* 13. oktober 2012, side 10–11; besøkt 15. juni 2013.
* TV2s velgerguide; besøkt 15. juni 2013.
Frank Harry Pettersen

**Frank Harry Pettersen** (født 4. april 1955) er en norsk lokalpolitiker (FrP) som siden 2011 er varaordfører i Karlsøy kommune.

## Kilder
* «Kommunestyremøte – Valg av formannskap og ordfører på Karlsøy kommunes nettsted 5. oktober 2011; besøkt 15. juni 2013.
Ronny Berg

**Ronny Berg** (født 16. april 1970) er en norsk lokalpolitiker. Han representerer Fremskrittspartiet, og fra høsten 2011 er han varaordfører i Alta kommune.

Ved stortingsvalget 2013 står Berg på andreplass på FrPs liste i Finnmark.

Berg jobber i tilsynsseksjonen i Statens vegvesen. 

## Referanser




## Kilder
* «– Må vinne Alta» , *Altaposten* 28. januar 2013; besøkt 16. juni 2013.
* TV2s velgerguide; besøkt 16. juni 2013.

## Eksterne lenker
*
Thorvald Aspenes

**Thorvald Roy Aspenes** (født 31. desember 1960) er en norsk lokalpolitiker som representerer Fremskrittspartiet. Fra høsten 2011 er han varaordfører i Porsanger kommune.

I 2009 vakte Aspenes oppsikt med uttalelser der han sammenlignet sameretten med Nasjonal Samlings landssvik i 1940 og mente sametingspresidenten brukte samme terminologi som Hitler. Aspenes beklaget senere ordbruken.

## Referanser
Britt Homstvedt

**Britt Homstvedt** (født 16. april 1942) er en norsk lokalpolitiker. Hun representerer Fremskrittspartiet, og fra høsten 2011 er hun fylkesvaraordfører i Buskerud.

Homstvedt er gullsmedmester.

## Referanser


## Kilder
* «Her er den nye fylkesordføreren», *Ringerikes Blad* 20. september 2011; besøkt 16. juni 2013.
* «Svevde høyt etter seieren», *Drammens Tidende* 29. januar 2011; besøkt 16. juni 2013.
Terje Halleland

**Terje Halleland** (født 1966) er en norsk politiker (FrP) som var stortingsrepresentant for Rogaland fra 2017 til 2025.

Fra høsten 2011 var han fylkesvaraordfører i Rogaland. Fra april 2016 til april 2017 var han konstituert statssekretær for landbruks- og matminister Jon Georg Dale. Han har også vært kommunepolitiker i Vindafjord (og tidligere i Ølen). 

## Stortingskomitéer
* 2022–2025: Medlem av Energi- og miljøkomiteen, innpisker og medlem i FrPs gruppestyre
* 2021&ndash;2022: 1. nestleder i Transport- og kommunikasjonskomiteen, innpisker og medlem i FrPs gruppestyre
* 2017&ndash;2021: Medlem av Energi- og miljøkomiteen

## Referanser


## Eksterne lenker
* 
*  «Halleland blir varaordfører i fylket», NRK Rogaland 14. september 2011; besøkt 16. juni 2013.
Kenan Evren

**Ahmet Kenan Evren** (født 17. juli 1917 i Alaşehir (Manisa), død 9. mai 2015 i Ankara) var en tyrkisk offiser. Han var landets statsoverhode fra 1980 til 1989, etter å ha tatt makten i et statskupp.

Evren gikk inn i det tyrkiske forsvaret i 1936. Etter å ha tjenestegjort som artillerioffiser ble han stabsoffiser i 1949, og han hadde siden en rekke forskjellige poster i inn- og utland. Han ble sjef for den tyrkiske generalstaben i 1978.

Da de tyrkiske generalene kastet regjeringen i 1980 ble Evren statsoverhode som leder for Tyrkias «nasjonale sikkerhetsråd». I 1982 han også formelt presidenttittelen. I forbindelse med kuppet ble 50 mennesker henrettet og en halv million arrestert, hvorav hundrevis døde i fengsel. Dette gjorde at tyrkiske påtalemyndigheter tok ut tiltale mot den da 95 år gamle Evren i 2012. Han ble i juni 2014 dømt til livsvarig fengsel. 

## Referanser
Anders Palmér

**Anders Mikael Palmér** (født 24. april 1960 i Malmö) er en svensk fotballtrener, og tidligere fotballspiller.

I løpet av sin karriere spilte Palmér for Malmö FF, Vancouver Whitecaps FC og Trelleborgs FF. Palmér spilte også tolv landslagskamper for Sverige. Palmér representerte også Sverige under Sommer-OL 1988.

## Referanser


## Eksterne lenker
*
12. serierunde i Adeccoligaen 2013

**12. serierunde i [[Adeccoligaen 2013]]** startet lørdag 15. juni kl 15:30 med  mot . 6 kamper ble spilt søndag 16. juni og runden ble avsluttet mandag 17. juni med  mot .

## Fakta

## Eksterne lenker
*https://sportsresultater-beta.nrk.no/fotball/turneringer/6/2013/kamper
Kjell Rune Karlsen

**Kjell Rune Karlsen** (født 5. juli 1965) er en norsk petanquespiller som representerer Holmestrand Petanqueklubb (HPK).

Han slo gjennom for alvor i 2013 etter 4 år som aktiv. Etter sølv i trippel 2012, ble han i 2013 Norgesmester både i single og trippel (kongepokal), og fikk bronse i åpen dobbel. Ble også tatt ut på landslaget i 2013, der han fikk sin debut under Nordisk i Grenå i Danmark. Laget hans i trippel kunne høste ny kongepokal i 2014 etter å ha gjentatt trippel-triumfen under NM i Tønsberg. Han deltok i EM i presisjonsskyting i 2019 i Albena, Bulgaria.

## Referanser
Zonguldak

**Zonguldak** er en by og administrasjonssenter i provinsen Zonguldak i  Svartehavsregionen i Tyrkia. Byen ble grunnlagt i 1849 som en havneby for de nærliggende kullgruvene i Ereğli.

## Klima
Zonguldak har et maritimt klima, med nedbør fordelt jevnt utover året. Somrene er varme og fuktige, og normaltemperaturen er omkring 21°C i juli og august. Vintrene er kjølige og fuktige, og normaltemperaturen er omkring 6 °C i januar og februar. 

Det er forholdsvis vanlig med snø mellom desember og mars, og snøen ligger gjerne ei uke eller to. 

Vanntemperaturen er som langs hele den tyrkiske svartehavskysten lav og svinger mellom 8° og 20°C gjennom året.




## Referanser


## Eksterne lenker
*
Polynesian Leaders Group

**Polynesian Leaders Group** er en internasjonal organisasjon for land og områder i Polynesia. Det ble etablert under et møte i Apia i 2011 av representanter for Amerikansk Samoa, Cookøyene, Fransk Polynesia, Niue, Samoa, Tokelau, Tonga og Tuvalu. Gruppen søker å fremme økt samarbeid mellom polynesiske land. 

I august 2012 holdt gruppen sitt andre møte, denne gang i Rarotonga.

## Referanser
Ceyhan

**Ceyhan** er en by sørøst i Tyrkia med omkring 105 000 innbyggere (2010) og er den nest største byen i Adana (provins) etter hovedstaden Adana. Ceyhan er et trafikknutepunkt for olje- og naturgass fra Midtøsten, Sentral-Asia og Russland. Byen ligger ved elva Ceyhan, som den er kalt opp etter, sentralt i Çukurova, 43 km øst for Adana. Ceyhan-elva er demmet opp ved Aslantas for å regulere flommvann og gi kunstig vann for det lille nedslagsfeltet omkring Ceyhan.

Transportterminalen ved Ceyhan er endepunktet til Baku–Tbilisi–Ceyhan-rørledningen som frakter råolje fra Kaspihavet gjennom Aserbajdsjan og Georgia, og går inn i Tyrkia i nordøst. Rørledningen sto ferdig i mai 2005. Ceyhan-terminalen er også endestasjon for Kirkuk-Ceyhan-oljerørledningen og den planlagte Samsol-Ceyhan-rørledningen.
Arkitekturåret 1713

**Arkitekturåret 1713** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1713.

## Hendelser
*En arkitektkonkurransen om byggingen av Karlskirche i Wien utlyses. Den vinnes av Johann Bernhard Fischer von Erlach.

## Byggverk
* Robert de Cotte bygger om l’hôtel de la Vrillière (det fremtidige banque de France) for comte de Toulouse (1713-1714).

## Fødsler
* 22. juli - Jacques-Germain Soufflot, fransk arkitekt (død 1780)
* John Gwynn, engelsk arkitekt (død 1786)

## Dødsfall
...
Louise Peltzer

**Louise Peltzer** (født 18. februar 1946 på Huahine) er en franskpolynesisk lingvist og forfatter. Hun var fra 2005 til 2011 rektor ved Université de la Polynésie française. 

## Virke
Peltzer har doktorgrad fra Sorbonne i Paris. Hun ble i 1998 professor i polynesisk språk og litteratur ved Université de la Polynésie française. I 2005 ble hun rektor ved universitetet, men trakk seg i 2011 etter anklager om at hun har plagiert deler av en bok av Umberto Eco.

Hun har også vært politisk aktiv. Fra 1998 til 2005 var hun minister for kultur, høyere utdanning og forskning i selvstyreregjeringen.

Som skjønnlitterær forfatter har Peltzer utgitt arbeider på både fransk og tahitisk. I 1985 ga hun ut *Légendes tahitiennes*, en samling av fortellinger. Diktsamlingen *Pehepehe – Te Hia'ai-ao* kom i 1985 og ble fulgt opp av *Pehepehe – Tutava* i 1993. I 1995 kom *Hymnes à mon île* med dikt på fransk. Samme år ga hun ut den historiske romanen *Lettre à Poutaveri*.

Peltzer er medlem av Académie Tahitienne – Fare Vāna'a.

## Utmerkelser
Peltzer ble i 1998 utnevnt til ridder av Den nasjonale fortjenstorden og forfremmet til offiser i 2007. I 2005 ble hun ridder av De akademiske palmer. I 2007 ble hun utnevnt til offiser av Tahiti Nui-ordenen.

## Referanser
Karabük

**Karabük** er en by og det administrative senteret i Karabük (provins) i Svartehavsregionen i Tyrkia. Byen har omkring 110 000 innbyggere (2009). Byen ligger 354 meter over havet. 

Karabük er hovedstad i en av de nyeste provinsene i Tyrkia og ligger omkring 200 km nord for Ankara, 115 km fra Zonguldak og 113 km fra Kastamonu. Fram til 1995 var byen en del av Zonguldak. Byen ble bygd i 1930-årene som et senter for jern- og stålindustrien i Tyrkia. Karabük ligger nær elva Filyos.

## Klima
Karabük har et fuktig subtropisk klima med varme og fuktige somrer og kjølige og våte vintre. 




## Referanser


## Eksterne lenker
* 
* Offisiell nettsted for distriktet
Ahmet Davutoğlu

**Ahmet Davutoğlu** (født 26. februar 1959 i Taşkent i Tyrkia) er en tyrkisk diplomat og politiker. Han var utenriksminister i Recep Tayyip Erdoğans regjering fra 2009 til 2014 og statsminister fra 2014 til 2016. Den 5. mai kunngjorde han at han ville trekke seg som statsminister på partikongressen 22. mai 2016.

Davutoğlu er utdannet i statsvitenskap og samfunnsøkonomi fra Boğaziçi-universitetet (1983), og tok senere master- og doktorgrad samme sted. Han arbeidet deretter ved Universiti Islam Antarabangsa i Malaysia og Marmara Üniversitesi. Fra 1995 til 2004 var han også professor og instituttleder ved Beykent Üniversitesi.

Etter AK Partis valgseier i 2002 ble han rådgiver for statsminister Abdullah Gül, en stilling han også beholdt under Recep Tayyip Erdoğan. Han ble utnevnt til utenriksminister den 1. mai 2009.

Davutoğlu har utgitt en rekke bøker om utenrikspolitikk på tyrkisk og engelsk.

## Referanser
Arkitekturåret 1943

## Hendelser
* Charte d'Athènes blir utgitt av Congres Internationaux d'Architecture Moderne, en gruppe av arkitekter med Le Corbusier.
* Nikolaus Pevsners bok *An Outline of European Architecture* blir utgitt i Storbritannia.
* *[[County of London Plan]]* lages av J. H. Forshaw og Patrick Abercrombie.

## Byggverk fullført
* 15. januar - The Pentagon i Washington, D.C., USA, designet av George Bergstrom
* 13. april - Jeffersonmonumentet i Washington D.C., designet av John Russell Pope
*Peace River Suspension Bridge, Canada (kollapset i 1957)
*Sandöbron, Sverige
*Surp Hagop-kirken, Aleppo, Syria

## Priser
* Royal Gold Medal - Charles Herbert Reilly.

## Fødsler
* 27. mars – Iacob Heiberg, norsk interiørarkitekt og designer (død 2007)
* 1. april – Mario Botta, sveitsisk arkitekt
* 3. april – Finn Sandmæl, norsk arkitekt
* 26. april – Peter Zumthor, sveitsisk arkitekt, vinner av Pritzkerprisen
* 13. juni – Emilio Ambasz, industridesigner og arkitekt fra USA
* 30. juni – John Andersen, arkitekt, polarforsker, forfatter og eventyrer
* 8. juli – Bent Hindrup Andersen, dansk arkitekt og politiker
* 17. november – Axel Schultes, tysk arkitekt og byplanlegger
* 1. desember – Wolf-Rüdiger Eisentraut, tysk arkitekt

## Dødsfall
* 22. januar – Axel Møller, dansk arkitekt (født 1862)
* 30. mars – Carl Berner, norsk arkitekt (født 1877)
* 30. april – Mogens Clemmensen, dansk arkitekt og arkeolog (født 1885)
* 21. mai – Ivar Bentsen, dansk arkitekt (født 1876)
* 19. juni – Nicolai Hansen, dansk arkitekt (født 1867)
* 27. juni – Knud Arne Petersen, dansk arkitekt og direktør for fornøyelsesparken Tivoli i København (født 1862)
* 19. juli – Giuseppe Terragni, italiensk arkitekt (født 1904)
* 29. november – John Virginius Bennes, arkitekt fra USA (født 1867)
* Maximilien Raphel, fransk arkitekt (født 1863)

## Referanser
Hans Peter Jebsen

**Hans Peter Jebsen** (født 1957) er en norsk tankskipsreder. Han er en av tre arvinger til Kristian Gerhard Jebsen Skipsrederi, som ble grunnlagt i 1967 av Kristian Gerhard Jebsen (1927-2004). Jebsen er styreleder i Kristian Gerhard Jebsen Skipsrederi, Norges største rederi med over 100 skip.

Jebsen er styreleder i Stiftelsen Kristian Gerhard Jebsen som støtter prosjekter innenfor medisinsk og maritim forskning. Han har tidligere vært representantskapsleder i videospillselskapet Funcom.

## Privatliv
De to andre arvingene til Jebsen rederi er Hans Petter Jebsens brødre, Kristian Jebsen og Jan Henrik Jebsen, men sistnevnte solgte seg betydelig ned i rederiet i 2006.

Hans Peter Jebsen er sønn av skipsreder Kristian Gerhard Jebsen (1927&ndash;2004).

## Referanser
Mesut Yılmaz

**Ahmet Mesut Yılmaz** (født 6. november 1947 i Istanbul, død 30. oktober 2020 samme sted) var en tyrkisk politiker. Han tilhørte Anavatan Partisi og var statsminister i tre perioder på 1990-tallet.

Yılmaz var utdannet økonom fra Universitetet i Ankara i 1971 og studerte så ved Universität zu Köln. Han arbeidet deretter i det private næringslivet, før han gikk inn i politikken i 1983 som en av grunnleggerne av Anavatan Partisi. Han ble parlamentsmedlem samme år.

Han ble for første gang med i regjeringen som kultur- og turismeminister i 1986, og året etter ble han utenriksminister. Han gikk av i 1990. I juni 1991 ble han partiformann, og i juli ble han for første gang statsminister. Han gikk av samme høst etter å ha tapt valget.

Han var statsminister igjen en kort periode i 1996, før han igjen satt fra 1997 til 1999. Han var senere også visestatsminister under Bülent Ecevit fra 1999 til 2002.

## Referanser
Pål Norheim

**Pål Norheim** (født 19. januar 1962 i Mo i Rana, død 4. august 2017 samme sted) var en norsk forfatter og skribent.

## Liv
Norheim vokste opp i en misjonærfamilie og gikk på Kvitsund gymnas, før han begynte å studere litteraturvitenskap ved Universitetet i Oslo. På slutten av 1980-tallet kom han inn i kretsen rundt tidsskriftet *[[Vagant (tidsskrift)|Vagant]]* og avbrøt studiene. I redaksjonen i *Vagant* samarbeidet han med blant andre Henning Hagerup og Alf van der Hagen.

På 1990-tallet levde han som frilanser, forlagskonsulent og bokanmelder. Fra 2001 jobbet han som nattevakt.

## Forfatterskap
Som skjønnlitterær forfatter ga Norheim ut romanen *Gottfried von Baaders dagbok* (1998), diktsamlingen *Stemmegafler* (2000) og prosasamlingen *Z* (2005). Han oversatte dessuten Ernst Jüngers dagbok fra første verdenskrig, *[[In Stahlgewittern]]*, til norsk sammen med Jon-Alfred Smith. I de siste årene skrev han først og fremst essays, i tidsskrifter som *Vagant*, *[[Prosa (tidsskrift)|Prosa]]* og *[[Samtiden]]*. I 2014 kom boken *Oppdateringer*, en samling korte, essayistiske tekster basert på forfatterens egne Facebook-oppdateringer. Boken ble nominert til Brageprisen i åpen klasse samme år.

## Bibliografi
* *Gottfried von Baaders dagbok*, roman, Oslo: Tiden, 1998
* *Stemmegafler*, diktsamling, Oslo: Tiden, 2000
* *Z*, Bergen: Gasspedal, 2005
* *Oppdateringer*, Oslo: Kolon, 2014
* *Oppdateringer 2*, Oslo: Kolon, 2017
* *Gutterommet og verden*, Oslo: Kolon, 2018

### Oversettelser
* Ernst Jünger: *I stålstormer* (*In Stahlgewittern*). Oslo: Tiden, 1997. Oversatt sammen med Jon-Alfred Smith. Senere utgitt på ny som *I en storm av stål*.

## Litteratur
* Per Anders Todal: «Utanfor boksen. Pål Norheim i samtale med Per Anders Todal», i *[[Forskerforum]]* 6/2013.

## Referanser


## Eksterne lenker
* Profil hos forlaget Kolon
* Intervju med Henning Hagerup og Pål Norheim i ''Vagant'' 4/2008
* Om Oppdateringer på forlaget hjemmeside
* Alf van der Hagens nekrolog i Morgenbladet 11. august 2017:
*Litterær lunsj med Pål Norheim – lydopptak ved Bergen Offentlige Bibliotek 26. februar 2015
Elbphilharmonie

**Elbphilharmonie**, også kalt **Elbphilharmonie Hamburg** eller **Elphi**, er et konserthus i HafenCity i Hamburg-Mitte i Hamburg. Konserthuset ligger ved Elben, nær Speicherstadt. Det ble offisielt åpnet 11. januar 2017. Bygningen er sete for Norddeutscher Rundfunks kringkastingsorkester, NDR Elbphilharmonie Orchester. 

## Historie

### Kaiserspeicher
konserthuset er oppført på den tidligere Kaiserhöft, det ytterste punkt på en utstikkerkai sentralt i Hamburg havn. På tomten ble det i 1875 oppført et lagerhus (tysk: Speicher) Kaispeicher A, men kalt Kaiserspeicher til ære for Vilhelm I. Kaiserspeichers klokketårn hadde på toppen montert en tidskule, synlig over hele Hamburg havn. Tidskulen eller -ballen, var et optisk tidssignal. Den ble heist til toppen to ganger daglig, og sluppet ned på nøyaktige klokkeslett. Anlegget sto i forbindelse med observatoriet Hamburger Sternwarte. 

Det opprinnelige Kaiserspeicher ble sterkt ødelagt under andre verdenskrig. Klokketårnet sto fremdeles, men ble revet, og en ny bygning sto ferdig i 1963. Det nye lagerhuset ble brukt for lagring av kakao, te og tobakk, og var i virksomhet til tusenårsskiftet. Bygningen ble siden brukt til utstillinger og konserter. Den danner nå sokkelen til det nye konserthuset, og vises ved sin teglsteinsfasade.

### Elbphilharmonie
Elbphilharmonie, med kallenavn *Elphi*, var under oppføring mellom april 2007 og oktober 2016, etter tegninger av arkitektene Pierre de Meuron og Jacques Herzog. Bygningen rager 110 meter over havet. Den inneholder blant annet tre konsertsaler på henholdsvis 2 100, 550 og 150 plasser, et hotell, restauranter og leiligheter.

Den store konsertsalen er konstruert som en vinberg, eller terrassert vingård, der ingen publikumsplasser er lengre fra dirigenten enn 30 meter.  

Orgelet i den store konsertsalen er bygget av Johannes Klais Orgelbau (Bonn), mens akustikkplanleggingen er ivaretatt av Yasuhisa Toyota og hans firma Nagata Acoustics.

Elbphilharmonie var opprinnelig kostnadsberegnet til 77 millioner euro, men et estimat per 2013 var på 789 millioner euro. Bygningen skulle vært ferdigstilt i 2010, men ble først ferdig den 31. oktober 2016. Konserthuset ble offisielt åpnet 11. januar 2017.

Konserthuset er hovedsete for kringkastingsstasjonen NDRs eget orkester, NDR Elbphilharmonie Orchester.

## Bildegalleri

Fil:Kaiserspeicher1.jpg|Kaiserspeicher oppført 1875. Tidsballen vises på toppen av klokketårnet.
Fil:Kaispeicher A.jpg|Kaispeicher A med bygningen fra 1966.
Fil:Elbphilharmonie und Cap San Diego.JPG|Elbphilharmonie og museumsskipet Cap San Diego
Fil:2013-06-08 Highflyer HP L4708.JPG|I forgrunnen verdensarvstedet Speicherstadt, med Elbphilharmonie i øvre bildekant.


## Referanser


## Eksterne lenker
*
John Allen

**John Allen** (født 14. november 1964 i Chester) er en walisisk fotballtrener, og tidligere fotballspiller.

Allen startet fotballkarrieren i sin lokale klubb, Chester City, og etter et kort mellomopphold i Mansfield Town reiste Allen til Finland. Han fikk sin debut for øverste nivå i finsk fotball da han spilte for MP i 1987. Han spilte 282 seriekamper og scoret 50 mål for klubbene RoPS, TPS, MyPa og TPV. Som spiller vant han finsk toppserie, den gang Mestaruussarja, to ganger. Allen har også spilt for svenske Malmö FF i Allsvenskan.

Etter å ha lagt opp som spiller, ble han assisterende trener i en av klubbene han hadde spilt for, TPS. Han tok over ledelsen av klubben i 2008, da Martti Kuusela forlot klubben. Etter ansettelsen av Pasi Rautiainen i 2009, tok Allen over TPS' farmerlag Åbo IFK, samt TPS' juniorlag.

November 2009 signerte Allen en toårskontrakt med RoPS, som da spilte i nest øverste nivå i finsk fotball. Laget rykket opp i Veikkausliiga etter ett år med Allen som trener.

## Referanser
Makroalge

**Makroalge** er en uformell gruppering som betegner flercella alger som kan sees uten bruk av mikroskop. 

Makroalger finnes i alle de tre store algegruppene: brunalger, rødalger og grønnalger. Det uformelle begrepet "tang og tare" omfatter som regel alle makroalgene.

I Norge er det påvist ca 480 arter. Av disse er 205 rødalger, 175 brunalger og 100 grønnalger.

## Referanser
Mikroalge

**Mikroalge** er en uformell gruppering som betegner encella alger som man normalt trenger mikroskop for å se. Noen arter danner kolonier, men dette er ikke ekte flercella organismer (se koloniorganismer).

Mikroalger finnes overalt hvor det er lys og rimelige fuktighetsforhold; i havet, i ferskvann, i jord og i symbiose med endre organismer (f.eks. lav).  Systematisk er mikroalgene representert i de fleste algegrupper med unntak av brunalgene.
Christiania Borgerskole

**Christiania Borgerskole** (også kalt Borgerskolen) var en skole Osterhaus' gate 22 i Oslo. Skolen ble etablert i 1812 som *Christiania Borger- og Realskole*. Skolen tok da over for Forberedelsesinstituttet etablert i 1806. 

Borgerskolen forberedte elever på videre studier på Oslo katedralskole. Skolen var først lokalisert i lokaler på hjørnet av Kirkegata og Rådhusgata. I 1820-årene flyttet den til eget bygg i Kongens gate 22. Fra 1873 fikk skolen nytt bygg i Osterhaus' gate. 

Skolen kostet penger for deltakelse, og rekrutterte elever fra godt bemidlede familier. Dette bidro til å skape et skille til allmueskolene, som gjerne ble ansett for arbeidsklassen. Etter loven om de høyere allmennskoler ble vedtatt i 1896 snudde utviklingen. Fra 1901 ble skolen en 4-årig middelskole som bygget på folkeskolens 5. klasse. Fagerborg skole ble etablert i 1915 med tilhold i borgerskolens lokaler det første året, før bygget på Fagerborg stod klart året etter.

Det ble senere gitt kommunal støtte til skolen, og skolepengene ble redusert slik at flere fikk råd til å gå der. Særpreget ved skolen ble dermed endret. I 1932 ble skolen lagt ned, og tatt over av Framhaldsskolen for jenter, som hold til i bygget frem til 1969 da Oslo yrkesskole, nåværende Elvebakken videregående skole tok over.

## Kilder
* Tvedt, Knut A. (red). «Akers gymasium» i *[[Oslo byleksikon]]*, Kunnskapsforlaget, 2010
Kristian Jebsen

**Kristian Stange Jebsen** (1901–1967) var en norsk skipsreder. 

Han grunnla rederiet Kristian Jebsens Rederi AS i 1929, som startet med to dampskip og drev handel i Nordsjøen. Under andre verdenskrig mistet rederiet alle sine fire skip, men selskapet ble gjenoppbygget og drev kysttrafikk og tankskip.

I 1993 ble Kristian Jebsens rederi slått sammen med Paal Wilson & Co under det nye navnet Wilson.

## Privatliv
Kristian Stange Jebsen var sønn av banksjef Kristian Gerhard Sundt Jebsen (1872-1950) og skuespiller Jenny Sophie Stange (1873-1962), og sønnesønn av konsul Peter Jebsen (1824-1892). Han var gift med Sigfrid Kjerland (1904-1993). 

De var foreldre til Atle Jebsen (1935-2009), Kristian Gerhard Jebsen (1927&ndash;2004) og Aldis Jebsen (1938-1985).

## Død
12. august 1967 var Jebsen på togreise fra New York til Montréal med sin sønn Atle Jebsen. Toget de var passasjerer på kolliderte med et godstog 64 kilometer nord for Albany. Kristian Stange Jebsen omkom, men sønnen overlevde ulykken.

## Referanser
Magic Affair

**Magic Affair** var en tysk eurodance-gruppe fra Frankfurt am Main, grunnlagt av Mike Staab i 1993 oppløst i 1997. De er godt kjent for sin single «Omen III», som oppnådde suksess over hele verden.

## Eksterne lenker
* 
* 
* https://web.archive.org/web/20080705054523/http://www.mysteriousart.com/
Leila K

**Laila El Khalifi** (født 6. september 1971 i Bergsjön i Göteborg), bedre kjent under sitt artistnavn Leila K, er en svensk eurodancesanger og tidligere rapper med marokkanske aner. Leila K er ansett som en av de mest sentrale artister i Sverige innen rap og har inspirert mange, blant annet er Lady Gaga en stor fan av Leila K.

## Diskografi
* **Rob 'n' Raz feat. Leila K** 
** *Acozawea*
** *Got To Get*
** *On Tour*
** *Just Tell Me*
** *Human Drummer*
** *It Feels So Right*
** *From Scratch*
** *Rok The Nation*
** *Do Something Nice*
** *Love 4 Love*
** *Fonky Beats For Your Mind*
** *Dance The Fonk*
** *Mind Expander*
* **Carousel** 
** *Carousel*
** *Open Sesame *
** *Ça Plane Pour Moi *
** *Slow Motion *
** *Glam!*
** *Check The Dan *
** *Pyramid *
** *Massively Massive *
** *Close Your Eyes *
** *Open Sesame (Last Exit Remix) *
** *Ça Plane Pour Moi (Felix Remix)*
* **Manic Panic** 
** *C'Mon Now*
** *Blacklisted*
** *Dynamite *
** *It's 2 Die 4*
** *Electric *
** *Murderer*
** *Rude Boy* Featuring Papa Dee
** *Cue Club*
** *I'm Coming To You*
** *C'Mon Now (Amadin Remix)*
* **Leila K — Greatest Tracks** 
** *Carousel*
** *Electric*
** *Ça Plane Pour Moi*
** *Open Sesame*
** *Slow Motion*
** *Got To Get* Rob 'N' Raz featuring Leila K
** *Rok The Nation* Rob 'N' Raz featuring Leila K
** *Rude Boy* featuring Papa Dee
** *C'mon Now*
** *Murderer*
** *Hello Afrika* Dr. Alban featuring Leila K
** *Check The Dan*
** *Blacklisted*
** *Time*
** *Magic Ball*
** *I Love To Roll* Backyard Babies featuring Leila K
** *Close Your Eyes*
** *Burning Up* 
** *Electric* (video)
** *Open Sesame* (video)
** *Slow Motion* (video)
** *Got To Get* (video)
** *C'mon Now* (video)
** *Close Your Eye*  (video)

## Referanser


## Eksterne lenker
* 
* 
* 
*
Edward Ofere

**Edward Ofere** (født 28. mars 1986 i Lagos) er en nigeriansk fotballspiller, som sist spilte for Lecce i italiensk Serie B.

## Klubbkarriere
Ofere kom til Malmö FF fra den nigerianske toppklubben Enugu Rangers høsten 2005.

Ofere signerte en treårskontrakt for Lecce 30. august 2010 i en overgang verd ca 3 millioner SEK. Kontrakten ble opphevet i en gjensidig avtale 25. september 2012, etter en periode med lite spilletid for Ofere.

## Landslagskarriere
Ofere står notert med tre landslagskamper for Nigeria, alle vennskapskamper.

## Referanser

## Eksterne lenker
*
Israel (mannsnavn)

**Israel** er et mannsnavn av hebraisk opprinnelse. Staten Israel har tatt navn etter patriarken Jakob, som senere fikk navnet *Israel*.

## Etymologi
*Israel* har opprinnelse i det hebraiske navnet Yisrael (יִשְׂרָאֵל). Dette navnet har usikker opprinnelse. Det kan bety «Gud hersker», «Gud dømmer», «Guds prins», «Gud kjemper» eller «stående (med) Gud».

## Utbredelse
*Israel* er i dag et vanlig mannsnavn blant annet i Israel, og i flere land i Latin-Amerika, i tillegg til i Etioia, Nigeria og Spania.

|}

## Kjente personer med navnet
Personene i listen er ordnet kronologisk etter fødselsår.
* Israel Ruong (1903&ndash;1986), svensk samisk språkforskar
* Israel Houghton (f. 1971), amerikansk kristenmusiker
* Yisrael Campbell, amerikansk-israelsk komiker
* Yisrael Medad, amerikansk-israelsk journalist

## Annen bruk av navnet
* Jakob/Israel, person i Bibelen, Talmud og Koranen

## Referanser


## Eksterne lenker
Botolv

**Botolv** er et sjeldent norsk mannsnavn med urgermansk opprinnelse.

*Botolv* har norsk navnedag 17. juni etter Botolf av Ikanhoe.

## Etymologi
*Botolv* har opprinnelse i de norrøne navnene *Bótolfr* og *BótulfR*. Disse navnene har igjen opprinnelse i det gammelengelske og urgermanske navnet *Botulf*. Navnet er dannet av gammelengelske *bōt*, «forbedring, hjelp, omvendelse», og *wulf*, «ulv». Det første navneleddet kan også være dannet av gotiske *buitan*, «tilby», eller gammelhøytyske *boto*, «bud, tilbud».

## Utbredelse
*BótulfR* er kjent i én runeinnskrift fra vikingtiden, så navnet var kjent, men antakelig ikke blant de mest bruke navnene i Norden på den tiden. *Botolv* var et vanlig navn i Norge i middelalderen. Over 60 forskjellige personer med navnet er nevnt i Regesta Norvegica.

*Botolv* er i dag et svært sjeldent navn. Formen *Botolf* er også sjelden.

|}

## Kjente personer med navnet
Personene i listen er ordnet kronologisk etter fødselsår.
* Botolf av Ikanhoe (ca. 610 &ndash; ca. 680), angelsaksisk helligkåret abbed
* Bótólfur (1200-tallet), islandsk biskop
* Botulf Botulfsson (død 1311), svensk bonde avrettet for kjetteri
* Botulf (1300-tallet), biskop i Hamar
* Botolv Hov (f. 1922), norsk politiker og industribygger
* Botolv Helleland (f. 1940), norsk navneforsker
* Botolv Bråtalien (1892&ndash;1969), norsk gårdbruker og politiker
* Per Botolf Maurseth (f. 1969), norsk politiker

## Referanser


## Eksterne lenker
Constance Mayer

**Marie-Françoise Constance Mayer-La Martinière** (1775–1821) var en maler av den nyklassisistiske franske skolen.

Hun hadde en strålende karriere i tiårene etter den franske revolusjonen. Arbeidene hennes omfatter portretter, allegoriske motiver, miniatyrer og sjangermalerier.

## Liv og virke
Constance Mayer var datter av en fremstående embedsmann. Hun ble elev av maleren Joseph-Benoît Suvée og senere av Jean-Baptiste Greuze. I 1795, bare tjue år gammel, ble hun antatt ved Parissalongen, der hun de de neste årene stilte ut regelmessig. I 1801 arbeidet hun i Jacques-Louis Davids studio og utviklet en direkte og enkel stil under hans veiledning, men fortsatte med sentimentale motivvalg. 

Rundt 1798 var hun blitt kjent med maleren Pierre Paul Prud’hon og i 1802 ble hun hans elev. Etter at Prud’hons hustru havnet på lukket anstalt og paret var separert, gav keiser Napoléon ham en leilighet med atelier i Sorbonne. Omtrent samtidig fikk Mayer en leilighet i samme etasje, også den med atelier. Hun understøttet den forretningsmessig ubehjelpelige Prud'hon finansielt, tok seg av barna, drev til dels husholdet og ble hans «favorittelev».

Mayer gikk inn i en livskrise  rundt 1820 da hun fikk høre nyss om at kirka ville fjerne Prud'hon fra Sorbonne samtidig som han nektet for å ha mottatt hjelp av henne. Han brøt også et ekteskapsløfte, til tross for at hun i mange år hadde tjent ham som assistent og husholder. Mayer endte sitt liv for egen hånd.  Den eksakte årsaken er uklar, samtidige rykter antydet at det også skyldtes tvil på egne kunstneriske evner.

Året etter hennes død arrangerte Prud'hon en omfattende utstilling av hennes verk i Parisersalongen.

Constance Mayer skapte mange verk som det i dag er vanskelig å definitivt tilskrive henne fordi mye ble solgt under Prud'hons navn siden hans bilder gikk for høyere priser.

## Hovedverk

* *L’amour séduit l’innocence le plaisir l’entraîne le repentir suit* (1810)
* *Une jeune Naïade voulant éloigner d’elle une troupe d’Amours qui cherchent à la troubler dans sa retraite* (1812)
* *Le rêve du bonheur* (1819)

## Referanser


## Litteratur
* Stranahan, C.H., *A History of French Painting: An account of the French Academy of Painting, its salons, schools of instructions and regulations*, Charles Scribner’s Sons, New York, 1896
* Olivier Blanc, *Portraits de femmes, artistes et modèles à l'époque de Marie-Antoinette*, Paris, Didier Carpentier, 2006 ISBN 2-84167-438-X.

## Eksterne lenker
* 
* Kortbiografi, fembio.org
* ''Adventures in the Print Trade''
* ''Constance Mayer and the Dream of Happiness''
Avisåret 1760

**Avisåret 1760** er en oversikt over etableringer, nedleggelser, hendelser, prisvinnere og personer med tilknytning til aviser i 1760.

## Hendelser

## Etableringer

## Fødsler
* 2. mars – Camille Desmoulins, fransk journalist og politiker (død 1794)
* 12. juni – Jean-Baptiste Louvet de Couvrai, fransk romanforfatter, dramatiker, journalist, politiker og diplomat (død 1797)
* 17. oktober – Henri de Saint-Simon, fransk aristokrat, offiser og journalist død 1825)
* 23. november – Gracchus Babeuf, fransk revolusjonær agitator og journalist (død 1797)

## Dødsfall
…
Ryan

**Ryan** er et irsk mannsnavn. Navnet er svært vanlig i mange engelsktalende land.

## Etymologi
*Ryan* var opprinnelig et etternavn, som har flere opprinnelser. Det kan være:
* dannet som en engelsk form av irske *Ó Riain*, eller den eldre formen *Ó Riagháin*, som betyr «etterkommer av Rían». Fornavnet *Rían* har usikker opprinnelse, men kan være avledet av gæliske *rí*, «konge».
* dannet som en kortform av *Mulryan*, som er en engelsk form av irske *Ó Maoilriain*, «etterkommer av Maoilriaghain».
* dannet av *Ó Ruaidhín*, «etterkommer av den lille røde».

## Utbredelse
*Ryan* var et vanlig navn i USA siden 1970-årene.

I England har *Ryan* vært et vanlig navn siden 1980-årene.

|}

## Kjente personer med navnet
Personene i listen er ordnet kronologisk etter fødselsår.

* Ryan Giggs, irsk fotballspiller

## Annen bruk av navnet
* Ryanair, irsk flyselskap

## Referanser


## Eksterne lenker
Yonsei-universitetet

**Yonsei-universitetet** er et privateid forskningsuniversitet i Sør-Korea. Universitetet har campus i Wonju, Seoul og Incheon. Det er ett av de største privateide universitetene i landet, og rangeres som ett av landets tre ledende universiteter. 

Universitetet ble dannet i 1957 ved en sammenslåing av to presbyterianske kristne institusjoner med røtter tilbake til henholdsvis 1915 og 1885. Institusjonene hadde begynt å samarbeide i 1920-årene. Siden oppstarten har universitetet vært regnet til Sør-Koreas tre beste universiteter, sammen med Seoul nasjonale universitet og Korea-universitetet. Yonsei-universitetet og Korea-universitetet har en velkjent kappestrid om å være det fremste private universitetet.

## Fotnoter

## Referanser


## Eksterne lenker
*
Rosalba Carriera

**Rosalba Carriera** (1675–1757) var en italiensk pastell-maler.

## Liv og virke
Faren oppmuntret tidlig Carriera til å utvikle sitt talent. Den første læreren var , senere studerte hun ved *Accademia di San Lucca* i Lazzaro og deretter hos  Antonio Balestra i Venezia.

I tidlige år skapte Carriera hovedsakelig miniatyrmalerier, men på oppfordring fra maleren Christian Cole gikk hun over fra olje- til pastellmaleri og fant med det sin stil. Feiret og beundret reiste Carriera reiste som en velsett gjest i mange europeiske fyrstehoff. I 1720/21 var hun i Paris, 1723 i Modena, 1730 i Wien.

Etter at søsteren Giovanna  døde i 1737 og moren året etter, var Carriera så fortvilet at hun ikke klarte å arbeide. Først etter intense overtalelsesforsøk tok hun opp igjen arbeidet. Begynnende problemer med øynene gjorde malerarbeidet stadig mer vanskelig og tross smertefulle operasjoner ble hun fullstendig blind. Den eneste overlevende søsteren tok seg av henne de elleve tragiske årene hun hadde igjen å leve, «i den mørkeste, svarteste natt», som hun selv uttrykte det.

Carrieras portretter er svært raffinerte og flatterende, nesten alltid i halvfigur med kroppen delvis bortvendt og hodet vendt mot betrakteren. Hun hadde uvanlig evne til å framstille teksturer og mønstre med en naturtro gjengivelse av tekstiler, gyllent flettverk, snorer, pelsverk, hår og hud, en evne som var etterspurt hos de rike og innflytelsesrike kundene som ønsket å vise fram sin materielt overdådige livsstil på best mulig måte.

Bildene hennes finnes i Dresden, Venezia, Wien, München og Paris.

## Referanser


## Litteratur
* Rosalba Carriera: *Diario degli anni 1720 ed 1721, scritto di propria mano in Parigi, da Rosalba Carriera, dipintrice famosa, posseduto, illustrato e pubblicato dal signor D. Giovanni D. Vianelli, canonico della cattedrale di Chioggia; in Venezià, nella stamperia Coleti, 1793*, dagbok, utgitt posthumt, Venezia (1793)
* : *Die Pastellkönigin*. München, 2005, ISBN 3-426-19670-0
* Emilie von Hoerschelmann, *Rosalba Carriera, die Meisterin der Pastellmalerei. Studien und Bilder aus der Kunst und Kulturgeschichte des 18. Jh* Klinkhardt & Biermann Leipzig 1908

## Kilder
* Gabriella Gatto: [«CARRIERA, Rosalba»](http://www.treccani.it/enciclopedia/rosalba-carriera_(Dizionario-Biografico)/), *[[Dizionario Biografico degli Italiani]]* - bind 20 (1977)

## Eksterne lenker
* 
* 
* Adriane von Hoop: 
* Verk på zeno.org
* Rosalba Carriera, frick.org
Kjølihytta

**Kjølihytta** er en selvbetjent turisthytte i Holtålen kommune i Trøndelag som ligger 1050 moh. Den ligger værhardt til, høyt og fritt innunder Kjølifjellet, med vid utsikt øst- og sørover mot Sylmassivet, Skardørsfjella, Vigelfjella og Riasten. Turisthytta eies av Trondhjems Turistforening og har ti sengeplasser. Foreningen inngikk i 1943 en leieavtale for administrasjonsbygget til den nedlagte Kjøli gruve. I 1971 ble det satt opp ny selvbetjeningshytte i det samme området.

Kjølihytta er låst med DNT-nøkkelen, og tilgjengelig hele året. Hytta ligger i den sørvestlige delen av rutenettet i Sylan, mot Reitan i Haltdalen og Røros i sør. 

## Referanser


## Eksterne lenker
* Ut.no: Kjølihytta
Ronny Kjelsberg

**Ronny Kjelsberg** (født 14. juni 1977) er en norsk politiker (Rødt). Han var Rødts førstekandidat til Stortinget fra Sør-Trøndelag til Stortingsvalget 2013. Han har vært Fylkestingsrepresentant og gruppeleder for Rødt i Sør-Trøndelag fylkesting i perioden 2007–2015. Kjelsberg satt i Opplæringskomiteen i Sør-Trøndelag, og hadde også en rekke andre verv og roller i fylket, blant annet nestleder i Integreringsutvalget i Sør-Trøndelag og Fylkeskommunens klagenemnd

Ronny Kjelsberg har også flere roller som tillitsvalgt i fagbevegelsen. Han var hovedtillitsvalgt i LO-forbundet Norsk Tjenestemannslag (NTL) ved Høgskolen i Sør-Trøndelag og sekretær i NTL universiteter og høgskoler fram til Høgskolen i Sør-Trøndelag ble fusjonert med NTNU i 2016.

Kjelsberg er utdannet fysiker fra NTNU, og underviser ved ingeniørutdanningen ved NTNU (tidligere HiST). I tillegg til den politiske debatten har Kjelsberg også markert seg i offentlig debatt rundt vitenskap og pseudovitenskap, med en kritisk holdning til blant annet alternativ medisin og konspirasjonsteorier og med forsvar for den vitenskapelige konsensusen om globale klimaendringer.

I 2014 ga Kjelsberg ut boken *Sosialisme på norsk* på forlaget Rødt!.

I 2017 ga han ut boken *Teknologi og vitenskap - Historie, metode, etikk og miljø* på Universitetsforlaget.

## Referanser


## Eksterne lenker
* Ronny Kjelsbergs blogg
Kommuner i departementet Réunion

Dette er en liste over de 24 kommunene i det franske oversjøiske departementet og regionen Réunion i Frankrike.


(CAS) *[[Communauté d'agglomération]] [[Saint-Pierre, Réunion|CIVIS]]*, dannet i 2003
(CAE) *[[Communauté d'agglomération]] de l'[[Saint-Benoît, Réunion|Est de la Réunion]]*, dannet i 2002
(CAN) *[[Communauté d'agglomération]] [[Saint-Denis, Réunion|Intercommunale du Nord de la Réunion]]*, dannet i 2001
(CAO) *[[Communauté d'agglomération]] [[Saint-Paul, Réunion|Territoire de la Côte Ouest]]*, dannet i 2002
(CCS) *[[Communauté d'agglomération]] [[Communauté de communes du sud]]*, dannet i 1997
Khil Raj Regmi

**Khil Raj Regmi** (nepali:खिलराज रेग्मी; født 31. mai 1949 i Palpa, Lumbini, Nepal) er en nepalsk politiker. Han har fungert som rettspresident og landets statsminister (regjeringsformann). 

Han ble utnevnt til rettspresident i mai 2011 av president Ram Baran Yadav etter perioden til hans forgjenger Ram Prasad Shrestha var over, og i begynnelsen 2013 ble de viktigste politiske partiene enige om å utnevne Regmi som regjeringsformann i en kort periode for å arrangere nye valg. 14. mars 2013 ble han tatt i ed til denne stillingen av president Yadav. 

## Referanser
Erika Bodom

**Erika Bodom** (1861–1942) var en norsk komponist og pianolærer i Oslo. Hun har skrevet noen få klaververk og har noen få sanger.

## Solopiano
* Kattevalsen
* Kristiania Marsch Op.10
* Sommeraften i Balholm, Op.8
* Norsk Bonevals
* Gammel norsk bryllupsmarsch
* Midtsommer Serenade (etter originalmelodi av Joseph Geschwandter)

## Referanser


## Kilder
* Astrid Paulsen: *Kvinnelige norske komponister : en bio-bibliografisk oversikt*, Oslo 1980, Statens bibliotekhøgskole
Torgeir Johnsen

**Torgeir Johnsen** (født 8. april 1967 i Kvænangen) er en norsk lokalpolitiker (Sp), som fra 2011 til 2015 var ordfører i Skjervøy kommune. Johnsen var opprinnelig valgt for Kystpartiet, men meldte i oktober 2014 overgang til Senterpartiet.

Johnsen arbeidet lenge på Skjervøy trålverksted (nå Mørenot) og var daglig leder der fra 1992 til 2003. Deretter var han sjarkfisker fram til valget i 2011.

## Referanser


## Kilder
* Omtale av ordføreren på Skjervøy kommunes nettsted.
* Ordførerpresentasjon i *Kommunal Rapport*; besøkt 17. juni 2013.

## Eksterne lenker
*
Jan Helge Jensen

**Jan Helge Jensen** (født 26. desember 1956) er en norsk lokalpolitiker

Han har vært medlem av Kvænangen kommunestyre siden 1999; fra 2007 til 2011 som varaordfører (John Helland var ordfører) og fra 2011 til 2015 som ordfører i Kvænangen. Jensen var opprinnelig høyremann. I 2004 var han med på å stifte et lokallag for Kystpartiet i Kvænangen, men i 2017 la laget ned seg selv, og de fleste, deriblant Jensen, meldte overgang til Senterpartiet. I 2019 var han Senterpartiets ordførerkandidat i Kvænangen, men ble ikke ordfører.

Av yrke har Jensen vært lærer, omsorgsarbeider og miljøarbeider.

## Referanser
Terrasseparken (Oslo)

**Terrasseparken** er en park i bratt terreng i Ekebergskrenten i bydel Gamle Oslo i Oslo.

Parken ligger mellom Erlings gate i overkant og Ribbunggata i nedkant, er 4,1 dekar stor og grunnen er kommunal eiendom. Terrasseparken ble anlagt i 1922–1923 og var ved åpningen 2,5 dekar stor.

## Bilder

File:Terraseparken middle section.JPG|Parkens midtparti
File:Terrasseparken middle section with view.JPG|Midtpartiet med utsikt mot nord og byen


## Referanser


## Eksterne lenker
*
Helge Thomassen

**Helge Thomassen** (født 26. januar 1947) er en norsk lokalpolitiker. Han representerer fra 2007 Pensjonistpartiet i Kongsvinger kommunestyre og var i perioden 2011–15 kommunens varaordfører. Han er også medlem av Hedmark fylkesting.

Thomassen er pensjonert offiser og tidligere kommandant på Kongsvinger festning.

## Referanser



## Kilder

* Presentasjon på nettstedet til Hedmark fylkeskommune; besøkt 17. juni 2013.
Ram Baran Yadav

**Ram Baran Yadav** (nepali: रामवरण यादव; *Rāmvaraṇ Yādav*; født 4. februar 1948 i Sapahi, Janakpur, Nepal) var Nepals president fra 2008 til 2015. Han var landets første president etter overgangen fra monarki til republikk. Han var helseminister fra 1991 til 1994 og har vært generalsekretær for Nepals Kongressparti.

## Liv og virke
Ved valget i 1999 ble han valgt inn i Representantenes hus for Nepals kongressparti, og etter dette ble han helseminister.

I mai 2007 ble Yādavs bolig i Janakpur angrepet av medlemmer av Janatantrik Terai Mukti Morcha. Disse hang opp en notis om deres okkupasjon av huset, heiste sine flagg og detonerte en bombe.

I valget til Nepals konstituerende forsamling i april 2008 stilte han i det femte valgdistriktet i Dhanusa. Han vant med 10.392 stemmer.

I en annen valgrunde 21. juli 2008 ble Yādav valgt til Nepals første president med 380 av de 590 avgitte stemmene i den konstituerende forsamlingen. Han beseiret Ram Raja Prasad Singh, som stilte for Nepals kommunistiske parti (maoistisk). To dager senere ble han tatt i ed som president i presidentpalasset av høyesterettsdommeren Kedar Prasad Giri. Selv tok han sin visepresident Parmanand Jha i ed. 

## Referanser
Den europeiske investeringsbank

**Den europeiske investeringsbank** er en bank opprettet ved Roma-traktaten og etablert i 1958. Banken eies av medlemsstatene i Den europeiske union. Den ble grunnlagt for å fremme økonomisk utvikling, særlig i mindre utviklede regioner. Bankens utlån i 2019 var på 63 milliarder euro.

Banken har nærmere  ansatte, hovedkontor i Luxembourg og 24 kontorer i andre land, derav åtte utenfor Europa.

Banken administrerer blant annet investeringsprogrammet InvestEU.

## Referanser


## Eksterne lenker
*
Per Ervik

**Per Johannes Ervik** (født 20. desember 1942) er en norsk lokalpolitiker. Han representerer Pensjonistpartiet og er fra høsten 2011 varaordfører i Hitra kommune.

Ervik har tidligere representert Fremskrittspartiet i kommunestyret. I perioden 2005–09 var han femte vararepresentant til Stortinget for Sør-Trøndelag FrP.

## Referanser


## Kilder
* «Ole og Per i styringa», *Hitra-Frøya* 6. oktober 2011; besøkt 17. juni 2013.
* Biografi på Stortingets nettsted; besøkt 17. juni 2013.
Kværnerparken (Oslo)

**Kværnerparken** er en park på Kværner i bydel Gamle Oslo i Oslo.

Parken ligger ved krysset Eirik Raudes vei / Enebakkveien i nedkant og nordvest og ved Konows gate i sydøst og parkens øvre avgrensning. Vest og nordvest for parken ligger det tidligere industriområdet Kværner som på 2000-tallet er ombygget til boliger.  I øvre del av parken ble det ved etableringen anlagt et intimt platå med benker, som i 2013 er dårlig vedlikeholdt. Parken er 3,5 dekar stor, regulert til friområde, grunnen er kommunal eiendom, og den forvaltes og driftes av Bymiljøetaten.

Kværnerparken ble anlagt i 1922 og var ved åpningen 3,1 dekar stor. Oslo Byes Vel og Kværner Bruk ga begge støtte til etableringen. Kværnerparken, Eirik Rødes vei 11, overdrble att fra AS Kværner Brug til kommunen uten kjøpesum. Den ble opprustet for kr 250 000 som del av programmet Miljøbyen gamle Oslo i 1994.

Den parken som nå heter Lodalsparken hadde Kværnerparken som aktuelt navn i løpet av navnsettingsprosessen.

## Referanser